Mess-TV

Mess-TV var et norsk, interaktivt TV-program som gikk på TVNorge fra 2002 til 2009. Programmet var såkalt interaktivt; seerne kunne kommunisere med programlederne via tekstmeldinger på mobiltelefon. Sendingene gikk flere timer i strekk, og var fylt med diverse gjettekonkurranser der seerne kunne delta. De ble vanligvis ledet av en programleder og en moderator, og noen ganger var det gjester på besøk. Programmet startet på natta, etter at TVNorge hadde avsluttet sine ordinære sendinger. 

Det hadde svært lave seertall, og ble omtalt som «trash-tv».

Generelt
De fleste av programlederne var personer i 20-årene som manglet den kompetansen som en programlederjobb vanligvis krever. Mange av dem hadde bakgrunn fra deltakelse i ulike reality-TV programmer. 

Mess-TV var et omstridt program, både på grunn av flere vulgære utsagn, stunt fra programlederne og på grunn av sine dyre SMS-konkurranser. Sinte TV-seere klaget til Lotteritilsynet fordi de mente seg lurt. I 2009 fattet Kulturdepartementet et vedtak om at store deler av konkurransene var ulovlige og måtte stanses. Det kostet 30 kroner per SMS å delta. Programmet ble etterhvert så belastende for TVNorge at de valgte å legge det ned. De dyre SMS-konkurranse skal ha tilført produksjonsselskapet Rubicon TV betydelige summer. De hadde et betydelig inntektstap etter at programmet ble nedlagt.

Mess-TV var egentlig et samlebegrep for noe som hadde utviklet seg til to separate program som etterhvert både gikk midt på natta, og om morgenen. Den ene, Mess-TV natt, som vanligvis gikk fra kl. 3:30 om natta og til kl. 7:00 om morgenen, og Interaktiv frokost, som ble sendt fra kl. 7:00 til ca. kl 10:00 og som var morgensendingen til Mess-TV. Denne todelingen oppsto etter et par-tre år. I begynnelsen var det kun nattsendinger. I mai 2009 bestemte ledelsen i TV-Norge at programmet skulle legges ned.

Programmet gikk ut på at programlederen aktiviserte seerne ved starte såkalte debatter om samfunnsmessige spørsmål der seerne oppfordres til å ytre sin mening via tekstmeldinger som kom opp på skjermen. Programlederen brukte også å sette i gang avstemninger om ulike tema som seerne via sine mobiltelefoner kunne delta på. Moderatoren hadde som oppgave å sortere ut de meldingene som ikke kunne vises på skjermen. Det ble også avholdt konkurranser der forskjellige premier ble utdelt den som først sendte inn det riktige svaret. Serien brukte også å ha faste tema-sendinger der samme tema var gjennomgående for hele natta, eksempelvis bil, kjærlighet, og lignende.

Programledere/moderatorer
Kenneth Gundersen Hoff (2003-2004). Blant de fem første mannlige programlederne. 
Kjell-Gabriel Hendrichs – første programleder. Medlem av dancepop-gruppen Infinity.
Live Nelvik.
Ken Wasenius Nilsen. 
Øystein Ellingsen. Var tidligere programleder på Chill, et lignende program på Viasat 4.
Sølvi Bjørnevoll (2006–2008) (vant programlederjakten sommeren 2006).
Hanne Linnesholm (sep. 2007 – 2009)
Tomm Egil Hammer (2005–2009) – programleder/moderator. Var sjef for Chill som ble sendt på ViaSat 4 01.08.2007–01.10.2008. Tilbake som produktutvikler og programleder på Mess-TV fra 01.10.2008.
Camilla Jacobsen (2007–2008).
Sinan Alili (2008–2009).
Bjørn Sjulstok (2003–2009).
Maria Eliseussen (2005–2009).
Line Rødli Kristiansen (2005–2009). Var sjef for Mess-TV, men var på skjermen som programleder og moderator av og til.
Johannes Brun (2004–2009) 
Jørgen Oktober Thyrum (2006–2009) – moderator og iblant programleder.
Therese Fjellgård (2003–2008).
Madeleine Östby Nygård (2008–2009).
Per Christian Jacobsen (2007–2009) – programleder/moderator. Var tidligere programleder på Chill på Viasat 4.
Kristine Celeste Myhrehagen (2006–2009) 
 Krister Ross Evensen (kjent som «Atrius») (2005–2009) – programleder/moderator.
 Tore Petterson (Kjent fra humorduoen ADAM OG TORE) (2003-2005) Jobbet senere i TV 2's "Sonen".
Knut Olav Knutsen (kjent som «Knutta»)  (2003–2007) – programleder, senere kun moderator; jobbet og som resepsjonist.
Irma Krdzalic (2008?–2009?). (Var tidligere programleder på Chill på Viasat 4 i 2007).
Christoffer De Lange (2007–2008) – moderator.
Severin Meiland (2006, og 2007–2009) – moderator/programleder.
Ali Raza (2007–2008) – programleder. Sluttet for å bli værmelder på TVNorge.
Patrick Strøm (2005 – 2008). Senere programleder på FrokostQuiz på TV 2 i 2008.
Ole Christian Foss (kjent som «OC») (2006–2007) – programleder.
Stian A. Schie (2006–2008) – programleder av og til.
Margrethe Blomsø (2006–2007). 
Katrine Rønning (2006–2007) – programleder. Startet som programleder på FrokostQuiz på TV 2, med sin første sending 13.08.2007. Sluttet på FrokostQuiz i aug. 2008, og begynte kort tid etterpå som programleder på Chill på ViaSat 4.
Jon Reidar Øyan (2005–2005).
Désirée Victoria Sælen Hafstad (2004–2005).
Line Victoria Husby (2002–). Jobbet senere som programleder på FrokostQuiz på TV 2.
Janne Michelle Holm (2002-2005) - programleder. I 2012, var hun deltager i den første sesongen av The Amazing Race Norge.
Thomas Dahl  – programleder. Sluttet, og begynte på Sonen på TV 2 i 2006.
Laila Robe Ludvigsen (2005–2006).
Gerhard Leknes (2004–2005) 
Mari Engen. 
Frank Rebnord.
Krister H. Olsen. Ble senere grafisk ansvarlig på Rubicon TV.
Johanna Grønneberg (–2005). Jobbet også som programleder på MTV og bl.a. Snutter på TV3.
Endre Jensen Haukland 
Eirik Haukland Andresen.
Adam Billyeald. Senere ansatt i magasinet Seed i New York og i Dagens Næringslivs livstilsmagasin D2.
Cecilie Grønlie (2003). I forbindelse med Big Brother Norge i 2003 laget hun 5 daglige sendinger i uken på TVNorge. Året etter laget hun samme type program i forbindelse med Singel 24-7 på TV3.
Martin Zimmer.
Cornelis Elander.
Andreas Slettvoll.
 Katinka Kleiserberg (2003). Sluttet pga. sexsjikane fra seere.
 Kjersti Dyrhaug (2003). Sluttet pga. sexsjikane fra seere.
Live Fedog Thorsen. Ble senere journalist i Dagens Næringsliv.
Trygve Andreas Tønnessen (2003–2004).

Kritikk og kontroverser
Programmet ble flere ganger utsatt for kritikk og klager på sine sendinger. Lotteritilsynet mottok en rekke klager på programmet. Henvendelser om spilleavhengighet og mobilbruk. Mess tv hadde en aldersgrense på 16 år for å sende inn en chatmelding, og 18-årsgrense for å delta i konkurranser. Det var også en maxgrense på 5000 kroner pr. kalendermåned som ikke var mulig å overskride. Alle meldinger som kom inn etter at 5000 kroner brukt pr måned, ble ikke registrert. Det var overtakserte SMSmeldinger som koster mer enn en krone (en krone er prisen for en «vanlig» melding), og det var stadig oppfordringer fra programledere om å sende inn svar til konkurranser. Flere seere beskyldte også programmet for omfattende juks, uten å kunne bevise dette.

I 2005 fikk de kritikk fra Medietilsynet over det de oppfattet som overtramp og gjentatte brudd på lover og regelverk fra Mess TV. Særlig en episode hvor en ti år gammel jente ble tilbudt sex-leketøy i premie i en SMS-konkurranse på direkten. Tiåringen konkurrerte mot en 33 år gammel kvinne på tasteprogrammet, og presenterte seg flere ganger med fullt navn og alder. Og til tross for at TVNorge hadde 18-årsgrense for deltakere i slike konkurranser, ville en kvinnelig programleder gi premien til jenta.

Den 7. september 2005 ble programmet anklaget for rasisme etter at en kvinnelige programleder, i forbindelse med en debatt om kjæledyr, uttalte at «Alle i Norge skal ha det bra først, så hunder og katter og så de i Afrika». Videre skal hun ha uttalt at alle i Afrika burde kastreres og steriliseres. Avslutningsvis skal hun ha sagt «De er fattige og dør i Afrika, men sånn er det bare». I januar 2005 ble seere oppfordret til å navngi lesbiske og homofile kjendiser på sendinga.

Referanser

Eksterne lenker
 Programside til Mess-TV (arkivert versjon fra februar 2003)

TV-produksjoner på TVNorge
Norske TV-serier fra 2000-årene
Norske ungdomsprogrammer på TV